জর্জেটা স্নেগুর
জর্জেটা স্নেগুর (২৩ এপ্রিল ১৯৩৭ – ২৩ ডিসেম্বর ২০১৯) মলদোভার ফার্স্ট লেডি ছিলেন যিনি দেশটির প্রথম ফার্স্ট লেডি হিসেবে ১৯৯০ সাল থেকে ১৯৯৭ সাল পর্যন্ত দায়িত্ব পালন করেছিলেন। তিনি দেশটির প্রথম রাষ্ট্রপতি মির্সিয়া স্নেগুরের সহধর্মিণী ছিলেন। ১৯৬০ সালে জর্জেটা স্নেগুর মির্সিয়া স্নেগুরের সাথে বিবাহবন্ধনে আবদ্ধ হয়েছিলেন। তাদের এক কন্যা ও এক পুত্র ছিল। তাদের একমাত্র কন্যা নাটালিয়া ঘেরম্যান দেশটির পররাষ্ট্রমন্ত্রী ও উপপ্রধানমন্ত্রী হিসেবে দায়িত্ব পালন করেছেন। জর্জেটা স্নেগুর ২০১৯ সালের ২৩ ডিসেম্বর ৮২ বছর বয়সে মৃত্যুবরণ করেন।